June 25, 2013 - Menings - 10 comments
Dis darem heerlik om te sien hoe ons mense soos volwassenes met mekaar kan kommunikeer, en selfs soms argumenteer. Dit is juis hierdie konstruktiewe kommunikasie wat duidelik na vore getree het na afloop van verlede week se uitgawe van hierdie rubriek. Van Neelsie se kant af, baie dankie!
Terwyl die Reënboognasie se hoofstroommedia elke geleentheid aangryp om die toestand van hul afgod tot vervelens toe uit te basuin, is ons hier by Die Vryburger besig om saam met die getroue lesers te bou aan 'n nuwe toekoms vir ons nageslag. Soos elkeen seker bewus is, is die daarstelling en uitbouing van 'n Volkskoerant nie 'n maklike taak nie. Veral nie as die redaksie van so koerant verkies om agter maskers te werk nie. Hierdie einste onderwerp is gelukkig ook al goed bespreek en ek glo die meerderheid daarbuite is tevrede met die verduidelikings wat gelewer is.
Nou moet ek ongelukkig hierdie week weer die onderwerp van sport uitlig. Dit is nie noodwendig vir my 'n aangename onderwerp nie, maar as ek dinge sien wat skeefgetrek voorkom, sou ek my plig versuim om dit nie te openbaar in "Ek sien dit so!" nie. My vorige siening het te make gehad met die krieket wat plaasgevind het in Brittanje. Nou is ons terug op eie bodem met verlede Saterdag se rugby op Loftus Versfeld. Meer spesifiek die toets tussen die Springbokke en Samoa.
Neelsie was 'n baie groot rugbyondersteuner, nooit finansieel nie, maar wel wanneer dit kom by kyk van wedstryde op televisie. Ek verstaan die spel, ek het die spelers se name, sterkpunte en swakpunte geken. Gelukkig het ek moeg geraak vir die politiekery in sport oor die algemeen en loer tans net so terloops vir wat gaande is. So 'n geleentheid het homself voorgedoen terwyl die spelers sowel as die grootliks blanke skare besig was om 'n gebed op te dra aan 'n wese wat ons heel moontlik as die Kinder-Bybel Duiwel kan beskryf. Wat op dees aarde gaan aan in Afrikaners se koppe? Ek merk toe dat almal op hul voete staan en talle hul linkerborsies vasknyp asof hulle weet waarvan hulle sing. Die spelers met hul Volksmoordvlaggies agterop hul krae is net so passievol soos die gebreinspoelde skare. Daar is selfs 'n bekende(berugte?) Afrikaanse sanger met 'n kapsel wat hom eerder moet noop om 'n nuwe haarkapper te kry, wat die aanbidding moet lei. Sulke tonele ruk my altyd terug na die realiteite waarmee ons mense op 'n daaglikse basis te doen het. Tog is die harde realiteit dat 'n Volksmoord plaasvind, nie iets waarmee die deursnee rugbyondersteuner hom/haarself bemoei nie. Solank die Bokke net wen is die Kaap Hollands!
Tot in my kleintoontjie skaam ek my vir hierdie lamsakkige geslag Afrikaners wat sport belangriker ag as die bloedvergieting wat tans plaasvind onder bure, vriende en familie. Aan die ander kant; dit is seker nie nodig dat ek skaam hoef te kry oor hulle onnoselheid nie. Dalk is hulle bestraf met Volksblindheid. Miskien is hulle deur sportmal ouers grootgemaak wat nie 'n bloue duit omgee vir die voortbestaan van hul nageslag nie. Hoewel enige van bogenoemde water kan dra, sou Neelsie eerder sê dat hulle so sleg geraak het dat oorlewing binne 'n kommunistiese bestel beter is as om te stry vir onafhanklikheid, veiligheid en vryheid vir hulle wat nog gebore moet word.
As jy moet, kyk jou rugby, geniet jou sport. Maar asseblief tog, moenie jou naam met 'n plank slaan deur op aandag te staan vir 'n lied en 'n vlag waaronder jou mense gemartel, vermoor en verkrag word nie. Belangriker nog, moenie toelaat dat sport tussen jou en deelname aan jou Volk se vryheidstryd staan nie. Deur die wreedaardige Volksmoord te ontken, maak jou aandadig tot daardie Volksmoord. Raak betrokke! Doen jou huiswerk en gaan besoek die volgende twee webtuistes om bewus te raak van aksies waarmee Boere-Afrikaners besig is. www.vvk.co.za en www.volksraad.co.za
10 thoughts on "Ek sien dit so!"
Alette June 25, 2013 at 2:14 pm
Ja nee wraggies ek stem saam met jou volkome. Ek wil sulke mense skud en skud terwyl ek elke plaasmoord en andere op noem soos n horlosie loop al in die rondte sonder ophou.
Ek kry so skaam om my vel kleur dan te wys rooi soos n pas gekookte kreef. Die woede kook en bruis en spoel soos warm lawa deur my are. My kop is dof en my oe leeg. Dan wonder ek nie meer oor my grootouers se waarskuwing van die: verraaiers is oral om jou boerekind maak oop jou oe en kyk rond.
Nou verstaan ek van : HOE VOER JY DIE VAN NEEF? WAAR KOM JY VANDAAN? EN JOU FAMILIE? Die boere was n trotse nasie wat hom nie opgehou het met lands en volksverraaiers nie.
Nou ja daardie dae is verby en droom sal ons droom oor vryheid en verlossing van die magte van bose wat ons kinders verswelg.
Arnold June 25, 2013 at 6:04 pm
Afrikaners is krisis bestuurders. Eers as die pawpaw die waaier regtig tref, en die sop en pitte spat op hulle, dan is hy ook sommer erg gevaarlik.
Die Afrikaner is nie die soort mens wat stadig hitte afgee nie. Hy ontplof.
En dan wil hy ook nie ophou as hy eers op dreef is nie.
Die Boere oorlog het dit ook bewys. En dit sal wèèr nie anders verloop nie.
Sport is net 'n tussentydse woede verkoeler.
Alle Afrikaners is baie bewus van hulle dilemma, en meeste hoop nog dat dinge gaan verbeter.
Daar is wel ook 'n ontwaking te bespeur. Daar is maar verskillende fases waardeur ons sal moet gaan. Sommige mense is net meer gevorderd in sekere fases as ander.
Fiona Nell June 26, 2013 at 10:30 am
Neelsie jy praat hier die waarheid! Ek het n gruwel in hierdie "lands" lied van die terries, ek VERPES! dit as ons Afrikaners saam sing en die moord vlaggie van die terries rond swaai, ons Boere Afrikaner is nie deel van die goed nie! Die Stem (ons lands Lied) is Verkrag deur hierdie terries, presies dit wat hulle aan ons Afrikaners doen! en dat ons Afrikaners nog so blind is- is vir my verbasend. Dit maak my so KWAAD dat ek gate in die grond kan spoeg!
Maar ons moet sterk staan en nie ophou Bid vir ons Boere Volk nie, ( soos Oom Siener gesê het, baie van ons Afrikaners sal blind wees vir dit ) dat ons Lewende Hemelse Vader die pêrels van ons oë mag afhaal.
Les Nell June 26, 2013 at 10:42 am
Dankie Neelsie weereens n trefer, ek self is baie life vir sport en veral rugby, gelukig baie afgekoel die laaste jaar of so, ek geniet nog steeds my rugby maar nou net die sport, dit het my ook dwars in die krop gesteek om te sien ons mense staan op aandag vir daai strond en ek het nogal op daardie stadium gewonder oor hulle, en die hele paviljoen het op aandag gestaan met die vuis teen die bors. Dit het my baie onrustig laat voel want is al daardie mense vir versoenig of is hulle maar net te bang om te wys waarvoor hulle staan, daai lied verdien defnitief nie van ons volk om ge-eer te word nie en ek sal dit ook nie eer nie, my kinders word vertel van al die misdade wat teen ons as volk gepleeg word, ek leer hulle want in die skole word hulle die teendeel geleer. Ek hoop regtig ons kan n spoedige verandering sien en dat ons mense weer sal kan opstaan en met trots sal kan se ek is n Boer sonder om skaam te wil wees daaroor.
Kordaat Neelsie June 26, 2013 at 4:59 pm
Ek stem nie saam met jou dat alle Afrikaners die dilemma waarin hul verkeer begryp nie. Inteendeel, hulle glo oor die algemeen alles wat aan hul opgedis word deur Beeld en Rapport. En volgens daardie koerante lyk dinge te rooskleurig vir woorde. Dat die Afrikaner oor 'n ontsettende goeie uithouvermoë beskik, stem ek heeltemal saam. Ek verstaan dit nie, maar dis ongelukkig die realiteit. Meeste wil tog net lekker lewe afgesien van die benarde situasie wat soos 'n donker wolk oor ons koppe hang.
Praat ek net hier die waarheid? Amper maak jy my gevoelens seer. Ek kan nie juis iets bylas tot jou skrywe nie aangesien ek heeltemal daarmee saamstem.
Dankie vir die gawe kompliment! Ek verstaan presies hoe jy voel, en dit maak my net so die duiwel in dat mense vir enige ding op aandag sal staan. Jou vraag oor of daardie mense ten gunste van versoening is bly egter onbeantwoord want ek weet nie meer wat in ons mense se koppe aangaan nie. En glo ek, nog minder weet hulle.
Kordaat Neelsie June 26, 2013 at 5:00 pm
Ons sal nie net droom van vryheid nie, ons sal daarvoor werk!
Samuel June 26, 2013 at 9:19 pm
Ek is bly om te lees dat daar Boere-Afrikaners is wat sterk voel oor ons verlede, hede en toekoms.
Een saak wat my hinder, is die sukses wat moeder Engeland gehad het (en steeds het), wanneer van die Eerste en die Tweede Engelse Oorlo-e gepraat word. Die Engelse praat terreg van die "Boer Wars", want die Boere was hulle vyand. Hulle het teen die Boere baklei. Ons voorouers het nie teen hulleself baklei nie, maar teen Engeland. Daarom praat 'n Boere-Afrikaner van die oorlog teen sy vyand, met verwysing na die vyand. Ons praat dus van die Engelse Oorlog. Wanneer 'n onafhanklike party, soos Duitsland, van daardie oorlog praat, verwys hy na die Engels-Boere-Oorlog. Die rede waarom dit nie die Boere-Engelse Oorlog is nie, is omdat die Engelse die oorlog begin het. Hulle was die oorlogverklaarders. Kom, laat ons nie na onsself as die vyand verwys nie, maar laat ons daardie vyand aan die kaak stel.
DuP du Plessis June 27, 2013 at 9:23 am
Dankie, ek stem 100% saam met die verduideliking. Die algemene verwysing is ook die Anglo-Boere Oorlog, maar aangesien ons oupas in twee verskillende Vryheids-oorloë met die Engelse betrokke was, verkies ek om van die Eerste- of die Tweede Vryheids-oorlog te praat.
Fiona Nell June 27, 2013 at 10:57 am
Ag sorrrrrryyy Neelsie, wou nie jou gevoelens amper seer maak nie, Jy is reeds die persoon wat vir my kalmte in my hart bring elke week wanneer ek voel ek wil ontplof! oor die wreedheid ens….. van hierdie terries waarmee ons elke dag moet saam lewe. Ek wou net my gevoel uitspreek oor die waarheid van die volksvreemde landslied en die se vlaggies wat ons Afrikaners so rond swaai (Waarvoor ons blind is). Jou siening elke week bly Kampioen!
Kordaat Neelsie June 27, 2013 at 12:53 pm
Ek krap sommer net bietjie, Fiona. Ek is net so gefrustreerd met die papbroekige houding wat ons mense aanneem. Gelukkig het ek hierdie platform gekry waarop klein ontploffings weekliks kan plaasvind, eerder as 'n groot ontploffing wat my in die moeilikheid kan laat beland.